text: Si estàs pensant iniciar la teva experiència empresarial... això et pot interessar - Màster en Gestió Econòmica d'Entitats Esportives
  10th Juny 2019 xtriadoLeave a comment
  El proper 18 de juny, a casa nostra, farem la presentació del projecte COPLEFC Emprèn 2019.
  Tindrà lloc a les 9.30h, a la Sala de Graus de la Facultat d'Economia i Empresa de la Universitat de Barcelona. Aquest acte et permetrà conèixer tots els detalls del programa, que impulsarà i donarà suport a projectes empresarials del sector de les ciències de l'activitat física i de l'esport, liderats per professionals col·legiats.
  El programa s'ha dissenyat comptant amb la força que ofereix la participació d'actors tan rellevants del sector econòmic i esportiu com són PIMEC, Sport Panel (editor de la revista Tradesport), ADECAF (patronal del fitnes), Salomó & Bonet-Godó, Llorente y Cuenca, PALCO23, i amb la col·laboració de persones amb llarga experiència en l'ecosistema emprenedor esportiu com són Francesc Solanellas i José Pedro Tarango.
  El programa va adreçat al conjunt de col·legiats del COPLEFC que participin en algun projecte empresarial de nova creació, d'acord amb les característiques següents:- Es busquen empreses ja constituïdes fa més de 6 mesos i menys de 24 mesos, en fase inicial de creixement, desenvolupament, llançament o expansió.
  El projecte candidat haurà de centrar la seva activitat empresarial en els sectors de les ciències de l'activitat física i de l'esport.
  Com a mínim, un dels socis de l'equip d'emprenedors haurà de ser membre col·legiat del COPLEFC.
  Serà altament valorable que el projecte compti amb un producte/servei dissenyat, amb mètriques recurrents i test al mercat.
  Es busca un equip emprenedor altament compromès amb el projecte, amb una persona com a mínim que s'hi dediqui a temps complet.
  Els projectes hauran d'haver aconseguit finançament previ i trobar-se en el moment de cerca de nous inversors.
  El domicili social de la societat mercantil legalment constituïda ha de ser a Catalunya i amb voluntat de permanència els propers anys.
  Preguem confirmeu la vostra assistència al correu relacionsexternes@coplefc.cat o be trucant al 93 455 56 07 (Rosa o Gemma) dient que veniu del Màster.